มีอาการปวดศรีษะ เจ็บหูแปลบๆ ขมคอ เบื่ออาหาร คลื่นไส้ ปวดเมื่อยตามตัว เป็นมา 5 วันแล้วค่ะ ไม่ทราบว่าเป็นอะไรค่ะ
สวัสดีค่ะ อาการปวดศีรษะ หูอื้อ อาจเกิดจาก-ปวดกล้ามเนื้อที่อยู่รอบๆศีรษะ สัมพันธ์กับการใช้งานสายตามาก หรือการอยู่ในที่เสียงดังมากๆติดต่อกันเป็นเวลานาน-ปวดไมเกรน มักปวดข้างเดียว มีคลื่นไส้-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่ง-โรคความผิดปกติในหู เช่นมีการอักเสบหรือติดเชื้อในหู ประสาทหูเสื่อมแต่หากมีอาการปวดตามตัวร่วมด้วยหลายๆที่ อาจจะเป็นเกี่ยวกับการปวดจากกล้ามเนื้ออักเสบหรือตึงตัวมากที่สุดการดูแลตัวเองเบื้องต้น พักผ่อนให้เพียงพอ พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ฝึกออกกำลังกายแบบยืดเหยียดกล้ามเนื้อสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์ส่วนอาการขมคอ เบื่ออาหาร คลื่นไส้ อาจจะเป็นเกี่ยวกับทางเดินอาหารติดเชื้อเช่นอาหารเป็นพิษ หรือมีภาวะกรดไหลย้อน กระเพาะอาหารอักเสบ ควรพบแพทย์เพื่อให้ได้การวินิจฉัยที่แน่นอน